**GLAGOLSKE OSNOVE**

Glagolski oblici se grade od dvije glagolske osnove – od prezentske i infinitivne. Od prezentske osnove se grade: prezent, particip prezenta aktivni, particip prezenta pasivni i imperativ, a od infinitivne osnove: infinitiv, supin, aorist, particip preterita aktivni, particip preterita pasivni i particip perfekta. Što se tiče imperfekta, ovaj glagolski oblik ili gradi svoju posebnu osnovu, ili se vezuje za infinitivnu osnovu, a ima i primjera približavanja prezentskoj osnovi.

1. **VRSTE PREZENTSKE OSNOVE**

Prezentska osnova može biti dvojaka – tematska i atematska. Tematska prezentska osnova je izvedena od korijena naročitim osnovinskim nastavcima (što je slučaj kod većine glagola), dok je atematska bez osnovinskog nastavka, dakle, jednaka sa korijenom (što je slučaj samo kod nekoliko glagola). Prema različitom osnovinskom (tematskom) sufiksu, odnosno njegovom odsustvu, prezentske osnove se klasifikuju u pet grupa, i to u: četiri tematske i petu ili atematsku vrstu prezentske osnove:

I vrsta – tematski sufiks -*e/o-*

II vrsta – tematski sufiks -*ne/no-*

III vrsta – tematski sufiks -*je/jo-*

IV vrsta – tematski sufiks -*i-*

V vrsta – atematska.

1. **VRSTE INFINITIVNE OSNOVE**

Kada je riječ o vrstama infinitive osnove, ona, takođe, može biti jednaka sa korijenom (korijenska) ili pak izvedena posebnim tematskim nastavcima. Otuda se može razlikovati šest vrsta infinitivne osnove:

I vrsta – jednaka s korijenom (bez tematskog sufiksa)

II vrsta – izvedena sufiksom -*nǫ-*

III vrsta – izvedena sufiksom -*ě-*

IV vrsta – izvedena sufiksom -*i-*

V vrsta – izvedena sufiksom -*a-*

VI vrsta – izvedena sufiksom -*ova-*

**LIČNI NASTAVCI**

1. Kod svih ličnih oblika zajednički su sljedeći nastavci:

u dvojini za 1. lice -вѣ

2. lice -та

3. lice -те

u množini za 1. lice - мъ

2. lice -те

2. U jednini i 3. licu množine razlikovali su se primarni (u prezentu) i sekundarni (u aoristu, imperfektu i imperaivu) nastavci.

Primarni nastavci su dali u staroslovenskom jeziku sljedeće završetke:

u jednini za 1. lice -мь (atem.) и -ѫ (temat.)

2. lice -си -ши

3. lice -тъ

u množini za 3. lice -ѫтъ/-ѧтъ

Sekundarni nastavci su dali u staroslovenskom jeziku sljedeće završetke:

u jednini za 1. lice -ъ

2. lice −

3. lice −

u množini za 3. lice -ѫ/-ѧ.

**Opšti pregled ličnih nastavaka**

|  |  |  |  |  |  |  |
| --- | --- | --- | --- | --- | --- | --- |
|  | Primarni | | | Zajednički | | Sekundarni |
| atematski | | tematski |
| Jednina 1.  2.  3. | -мь -ѫ  -си -ши  -тъ | | |  | | -ъ  −  − |
| Dvojina1.  2.  3. | |  | | -вѣ  -та  -те |  | |
| Množina1.  2.  3. | | -ѫтъ/-ѧтъ | | - мъ  -те | -ѫ/ѧ | |